Na osnovu Odluke Vlade Bosansko-podrinjskog kantona Goražde broj: 03-14-1684/15 od 27.10.2015.godine, o davanju saglasnosti na Program utroška sredstava Ministarstva za urbanizam, prostorno uređenje i zaštitu okoline Bosansko-podrinjskog kantona Goražde sa ekonomskog koda 614 300 - Tekući transferi neprofitnim organizacijama za 2015.godinu, Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde ***o b j a v lj u j e:***

**J A V N I P O Z I V**

**za dostavljanje prijedloga projekata udruženja koji će se finansirati/sufinansirati iz Budžeta Ministarstva za urbanizam, prostorno uređenje i zaštitu okoline** **Bosansko-podrinjskog kantona Goražde za 2015. godinu**

**I**

Predmet javnog poziva je dodjela novčanih sredstava za finansiranje/sufinansiranje projektnih aktivnosti iz oblasti zaštite okoline u svrhu ostvarivanja ciljeva Programa utroška sredstava iz Budžeta Ministarstva za urbanizam, prostorno uređenje i zaštitu okoline Bosansko-podrinjskog kantona Goraždesa ekonomskog koda 614 300 – Tekući transfer neprofitnim organizacijama za 2015.godinu (u daljem tekstu: Program).

**II**

Sredstva po ovom Javnom pozivu Ministarstva za urbanizam, prostorno uređenje i zaštitu okoline Bosansko-podrinjskog kantona Goražde(u daljem tekstu: Ministarstvo)se raspodjeljuju za finansiranje/sufinansiranje projekata koji imaju za cilj:

1. Povećanje i osnaživanje učešća organizacija civilnog društva u procesu očuvanja, zaštite i unapređivanja stanja okoline, kao i stvaranje boljih uslova života.

2. Podsticanje organizovanih akcija nevladinih organizacija koje se bave zaštitom okoline (edukacija, prevencija, čišćenje i sanacija okoline, poboljšanja energetske efikasnosti i sl.).

3. Uređenje javnih površina (eko zone, eko parkovi i sl.).

4. Podržavanje programa zaštite razvoja različitih prirodnih dobara.

**III**

Zahtjev za finansiranje/sufinansiranje programa/projekata mogu podnijeti samo udruženja koja su registrovana u Ministarstvu za pravosuđe, upravu i radne odnose Bosansko-podrinjskog kantona (kao i organizacije i udruženja koja su registrovana u skladu sa zakonom na entitetskom ili državnom nivou, a koja imaju sjedište, djeluju, rade i implementiraju projekte na području Bosansko-podrinjskog kantona Goražde) sa razrađenim programima usmjerenim na realizaciju ciljeva proizišlih iz namjene ovih sredstava. Sredstva za programe i projekte udruženja će se dodjeljivati na osnovu Javnog poziva koji se objavljuje na RTV Bosansko-podrinjskog kantona Goražde, oglasnoj ploči Bosansko-podrinjskog kantona Goražde i na web stranici Ministarstva.

**IV**

Prijedlog raspodjele i isplate ovih namjenskih sredstava vršit će se u skladu sa općim i posebnim kriterijima. Ministarstvo će putem Komisije, koju Rješenjem imenuje Ministar, na osnovu utvrđenih kriterija vršiti procjenu i vrednovanje podnešenih projekata i zahjeva za dodjelu sredstava za njihovu realizaciju. Odluku o odobravanju sredstava na prijedlog Ministarstva donosi Vlada Bosansko-podrinjskog kantona Goražde, a isplatu odobrenog iznosa novčanih sredstava nosiocima projektnih aktivnosti izvršiće Ministarstvo za finansije.

Korisnici programa su dužni odobrena sredstva namjenski utrošiti u skladu sa dostavljenim finansijskim planom i u roku od šest mjeseci Ministarstvu podnijeti završni i narativni finansijski izvještaj.

**V**

**Opći uslovi**

Opći uslovi za odobravanje sredstava za finansiranje/sufinansiranje projektnih aktivnosti iz oblasti zaštite okoline su:

* da predloženi projekat tretira oblast iz nadležnosti rada Ministarstva.
* da su predloženi projekti podneseni u predviđenom roku (prema datumu slanja naznačenom na pošiljci ili prijemnom pečatu Ministarstva),
* da u sklopu prijave imaju sve potrebne dokumente - priloge potpisane i ovjerene od strane ovlaštenih lica, a neće se razmatrati nepotpune i neispravno popunjene prijave i one koje ne stignu u propisnom roku,
* da se projekat realizuje na području Bosansko-podrinjskog kantona Goražde i
* da vrijednost projekta ne prelazi iznos sredstava planiranih za te namjene u budžetu Ministarstva za 2015.godinu, a u suprotnom prijedlog projekta mora sadržavati dokaz da su već obezbjeđena nedostatna sredstva za njegovu realizaciju ( sufinansiranje).

**Posebni uslovi**

Sredstva po ovom Javnom pozivu se raspodjeljuju za finansiranje/sufinansiranje projekta kojima se :

* povećava i osnažuje učešće organizacija civilnog društva u procesu očuvanja, zaštite i unapređivanja stanja okoline, kao i stvaranje boljih uslova života.
* podstiču organizovane akcije nevladinih organizacija koje se bave zaštitom okoline (edukacija, prevencija, čišćenje i sanacija okoline, poboljšanje energetske efikasnosti i sl.).
* vrši uređenje javnih površina (eko zone, eko parkovi i sl.).
* podržavaju programi zaštite različitih prirodnih dobara.
* podržavaju programi koji se realiziraju uz pomoć više sufinansijera.

**Kriteriji neprihvatljivosti za učešće u Programu**

Prilikom procjene neće se razmatrati projekti i programi:

- koji nisu podneseni u predviđenom roku (prema datumu slanja naznačenom na pošiljci ili prijemnom pečatu Ministarstva),

* koji se isključivo baziraju na investicijskim ulaganjima, izgradnji i adaptaciji objekata i kupovini opreme,
* udruženja čiji su projekti i programi prethodno finansirani iz sredstava budžeta Ministarstva a za koje nisu u roku dostavljeni izvještaji o realizaciji.

**VI**

**Potrebna dokumentacija**

Udruženja uz Obrazac za prijavu projekata obavezno prilažu:

- Rješenje o upisu u Registar kod Ministarstva za pravosuđa, uprave i radne odnose

BPK-a Goražde ili drugog nadležnog organa u FBiH ili BiH, čije je sjedište na području BPK-a Goražde (orginali ili ovjerena kopija):

* Uvjerenje o poreznoj registraciji (orginal ili ovjerena kopija);
* Karton deponovanih potpisa iz banke osoba odgovornih za finansije u udruženju ili kopiju ugovora s bankom o otvaranju transakcijskog računa - ugovor sadrži ID broj udruženja i imena osoba ovlaštenih za finansije u udruženju (original ili ovjerena kopija);
* Detaljan program ili projekat za koji se traže sredstva;
* Finansijski plan projekta s izvorima prihoda i očekivanim rashodima;
* Dinamički plan realizacije projekta;
* Podatke o stručnoj spremi nosioca realizacije projekta.

Originali ili ovjerene kopije dokumenata koji se prilažu uz prijavu ne smiju biti stariji od šest (6) mjeseci.

**VII**

Prijava na Javni poziv se podnosi na posebnom Obrascu za prijavu projekata koji je sastavni dio ovog Javnog poziva. Obrazac za prijavu projekata dostupan je na web stranici Bosansko-podrinjskog kantona Goražde ([www.bpkg.gov.ba](http://www.bpkg.gov.ba)) i u prostorijama Ministarstva - kancelarija broj 19. Dodatne informacije se mogu dobiti svakim radnim danom na broj telefona 038/224-257.

Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde zadržava pravo poništenja ovog Javnog poziva do odabira korisnika sredstava, bez obaveza pismenog ili usmenog obrazloženja, kao i bez obaveza snošenja troškova za podnošenje zatjeva po ovom pozivu.

Popunjeni Obrazac za prijavu projekata sa svim prilozima podnosi se Ministarstvu za urbanizam, prostorno uređenje i zaštitu okoline Bosansko-podrinjskog kantona Goražde u zatvorenoj koverti, a predaje putem protokola Bosansko-podrinjskog kantona Goražde ili pošte na adresu:

**BOSANSKO-PODRINJSKI KANTON GORAŽDE**

**MINISTARSTVO ZA URBANIZAM, PROSTORNO UREĐENJE I ZAŠTITU OKOLINE BPK-a GORAŽDE**

**KOMISIJA ZA PROCJENU PROJEKATA**

**Ul. 1. Slavne Višegradske brigade br.2a**

**73 000 Goražde**

**Pod naznakom:**

**„Ne otvaraj -Prijava na Javni poziv za dostavljanje prijedloga projekata udruženja za finansiranje/sufinansiranje iz Budžeta Ministarstva za urbanizam, prostorno uređenje i zaštitu okoline Bosansko-podrinjskog kantona Goražde za 2015. godinu“**

**VIII**

Javni poziv ostaje otvoren od 10.12.2015. do 17.12.2015.godine i bit će objavljen na službenoj oglasnoj ploči Bosansko-podrinjskog kantona Goražde. Nepotpune i neblagovremene prijave neće se uzeti u razmatranje.

Broj: 09-14-401-3/15 **M I N I S T A R**

Goražde, 09.12.2015. godine

*Slobodan Janković, dipl.ing.građ.*

**BOSANSKO-PODRINJSKI KANTON GORAŽDE**

**MINISTARSTVO ZA URBANIZAM, PROSTORNO UREĐENJE I ZAŠTITU OKOLINE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O B R A Z A C**

**za dostavljanje prijedloga projekata udruženja koji će se finansirati/sufinansirati iz Budžeta Ministarstva za urbanizam, prostorno uređenje i zaštitu okoline Bosansko-podrinjskog kantona Goražde za 2015. godinu**

1. **PODACI O PODNOSIOCU PRIJAVE**

|  |  |
| --- | --- |
| **Naziv udruženja:** |  |
| **Adresa udruženja/organizacijske jedinice udruženja:** |  |
| **Tel./fax./e-mail :** |  |
| **Ime i prezime osobe koja predstavlja udruženje:** |  |
| **Identifikacijski broj udruženja:** |  |
| **Program i ciljevi rada udruženja:** |  |
| **Naziv banke i broj transakcijskog računa organizacije/udruženja:** |  |

1. **OPIS PROJEKTA KOJIM SE APLICIRA**

|  |  |
| --- | --- |
| **Naziv projekta:** |  |
| **Cilj projekta:** |  |
| **Ukupan iznos potreban za realizaciju projekta:** |  |
| **Iznos koji se traži od Ministarstva:** |  |
| **Iznos koji se traži od drugih donatora:** |  |
| **Iznos vlastitih sredstava angažiranih u realizaciju projekta:** |  |
| **Planirani početak realizacije projekta:** |  |
| **Planirani završetak realizacije projekta:** |  |
| **Područje realizacije projekta :** |  |
| **Ciljne grupe (kome je namijenjen projekat):** |  |
|  |
| **Partneri ili ostali učesnici u realizaciji projekta ( ako ih ima):** |  |

Datum: M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis podnosioca projekta)